LidanRubinov/Halacha-QA huggingface dataset:
שאלה: חיוב מנהגי הקהילות: האם לפי דעת הרב תימנים שאוכלים בשר רק אחרי חליטה, או מרוקאים שלא אוכלים אורז בפסח יכולים לעשות התרה, כי הם עזבו את ארץ מוצאיהם ובאו לארץ-ישראל?
תשובה: מנהג עדה שלמה מחייב את בני העדה גם בארץ
שאלה: פחיות בשבת המשך: הרב אמר שאסור משום יוצר כלי, אם אני שופך את התכולה לתוך כוס אז זה יהיה מותר? כי אני לא מתכוון לעשיית כלי, כמו בשימורים. השאלה נשאלה בהמשך לשאלה "פתיחת אריזות ופחיות בשבת"
תשובה: לכאורה נראה שכן, כי אז נמצא שהפחית נעשה לשימוש חד פעמי.
שאלה: פירות יבשים כשרים לפסח: האם משמשים יבשים ושזיפים יבשים כשרים לפסח? חמוציות? צימוקים? האם יש בעיה בפירות יבשים? כמו כן האם יש בעיה בפיסטוקים?
תשובה: ב"ה שלו-ם וברכה ברמ"א (שולחן ערוך אורח חיים תסז, ח) מנהג לאסור פירות יבשים מחשש שיבשו אותם בתנור עם לחם או שמו בהם קמח. אולם הוא מתיר כאשר ידוע שנתיבשו בדרך שאין לחוש לחמץ. לכן רק כאשר ידוע שנתיבשו בדרך שאין לחוש לחמץ וכן נארזו במקום שאין חשש לחמץ וניתן כשרות לפסח לפירות היבשים לא צריך להיות בעיה לצרוך אותם בפסח. הרב חגי בר גיורא
שאלה: בהליך יעוץ זוגי האם להתעקש על שמיעת הצדדים בנפרד?: אני בתהליך של יעוץ זוגי, לאחר שהיועצת שמעה את אשתי למעלה מעשר פעמים ביחידות (היא פנתה ליעוץ). הוזמנתי גם אני לפגישה. בתחילה, התעקשתי שזה לא בשבילי, אך אשתי ממש ביקשה שאבוא ולבסוף הסכמתי. ביקשתי מהיועצת לשמוע גם אותי בנפרד, יש דברים שאני לא מוכן לחשוף ולספר גם בפני אשתי גם (ובעיקר) בשביל לא לפגוע בה. היועצת לא הסכימה ואמרה שזה טיפול זוגי והכל נעשה אחד בפני השני. האי צדק ממש מכעיס אותי וגם לדעתי יפגע בטיפול. כמעט וביטלתי את הסכמתי להשתתף אך בנתיים אני מתאפק וממשיך ללכת. האם להתעקש על דבר כזה? שישמעו אותי בנפרד ואומר כל מה שיש לי?
תשובה: : מציע לא לשבור את הכלים אבל להיות נאמן לאמת. לומר כל הזמן שאתה מרגיש אי צדק ולכן הדברים לא יכולים להיפתח בצורה כנה. בהצלחה
שאלה: עבודה בחול המועד: אני כבר ביקשתי מהמעסיק 2 ימי חופשה החודש: אחד להופעה בבית משפט ואחד עבור טיול לירושלים עם הבת שלי (חייב בגלל בית). אם אני אקח חופש גם בחול המועד אני חושש שהמעסיק לא יראה את זה בעין יפה. אי עובד בתמיכת מחשבים במפעל עם מאות סניפים בעולם ואני תומך בהם טכנית. יש עוד דבר : אני בטוח (בגלל שאשתי פחות שומרת) אני עלול למצוא את עצמי בבעיה של בית בגלל עבודות שהיא תמיד רוצה לעשות בבית ובגינה והם לדעתי יותר חמורות מבחינת איסור מלאכה מהעבודה שלי במפעל. האם יש מקום להקל במקרה שלי?
תשובה: אפשר להקל אבל בכל זאת יש לשנות בצורת העבודה במה שאפשר ולקצר את השעות מהנהוג ביום רגיל.
שאלה: עד בחתונה: יש לי בן דוד ללא קשר דם, כלומר סבא וסבתא שלי נישאו כשאמא שלי ואבא שלו כבר נולדו (כל אחד כמובן להורה אחר. אין לי קשר דם לסבא). הוא נולד חילוני, אבל לפני כ 15 שנה חזר בתשובה ומנהל אורח חיים דתי וקפדני במיוחד. האם הוא יכול לשמש כעד בחתונה?
תשובה: בני דודים פסולים לעדות שכן הם שני בשני. אולם אם אין קשר דם דהיינו,לסבא היו ילדים מאישה אחרת ואח"כ התחתן עם הסבתא שלה היו ילדים מאדם אחר. אז אותם צאצאים כשרים להעיד אחד לשני שכן אין קשר ביניהם. וכל שכן שהדור השני של ילדים אלו כשרים לעדות אחד לשני. כך פסק השולחן ערוך בחושן המשפט סימן לג' סעיף ז'. אולם לא ברור משאלתך שאכן כך המצב לכן יש לישב עם רב ולהסביר באופן ברור את תולדות המשפחה הרב דניאל לונצר
שאלה: ארבע כוסות למי שרגיש למיץ ענבים: יהודי שאלני,שהוא רגיש לדבר שיש בו ענבים,וכאשר שותה ייו-מיץ ענבים,יש לו ממש כאב ראש חזק עד שראוי שהוא ישכב האם ישתה כמו שו"ת מהרם-שיק,או"ח,רס,שחייב לשתות כי זה רק חולי שאין בו סכנה,או שפטור כדעת הבנין-שלמה,מז? האם ספיקא בפירסומי ניסא לחומרא או לקולא?
תשובה: לשואל, 1. הלכה למעשה, מי ששתיית ארבע כוסות יין או מיץ ענבים עלולה להביא אותו לידי חולי ממשי, עד כדי נפילה למשכב, יכול לשתות במקומם מיצים טבעיים, שמקובל להחשיבם כ"חמר מדינה" (עיין רמ"א סי' תפג,א ומ"ב תעב,לז). במקרה כזה יברך "שהכל" בכוס ראשון ושלישי, ובשאר לא יברך. זהו היתר דחוק (כי בפשטות המצווה בליל הסדר היא דווקא ביין או מיץ ענבים, דרך חירות, ואינו כשאר "כוס של ברכה" שניתן להחליפו ב"חמר מדינה"), ואין להשתמש בו אלא במקום ההכרח. 2. על פי עצת רופא תלמיד חכם, גם מי שאסור לו לשתות יין - יתכן מאד שמותר לו לשתות באופן חד פעמי יין מהול בהרבה מים (45 סמ"ק מיץ ענבים או יין יבש בלי סוכר, שכוללים קצת פחות מ-50  מים, ובשעת הדחק ניתן להסתפק אפילו ב-16  יין), וכדאי לשאול על כך את הרופא האישי. 3. כאשר שתיית ארבע כוסות גורמת חולי, כבר כתב המשנה ברורה (סי' תעב סקל"ה ושער הציון סקנ"ב) שהוא פטור מן השתייה כי אין זו דרך חירות  ואפשר להבין מדבריו שהמחמיר על עצמו ושותה לא יצא כלל ידי חובתו ואין טעם להחמיר בדבר. 4. בשאלה העקרונית של קיום מצוות לעומת חולי שאין בו סכנה, שהבאת מחלוקת אחרונים בזה בין המהר"ם שיק לבין ר' שלמה הכהן מוילנא, עיין שבט הלוי ח"ה סי' ריט וח"ח סי' עז, שהחמיר, ולעומתו בשו"ת חזון עובדיה ח"א סי' ד ובשו"ת תשובות והנהגות ח"א סי' שב וח"ה סי' קמא, שהקלו. הרב חיים פנחס שיינברג זצ"ל (במאמרו 'בדין חולה ומצטער במצוות', קובץ 'הלכה ורפואה' ח"ד עמ' קכה-קלח) מחלק בין חולי זמני, שאינו פוטר מקיום מצווה, לבין חולי מתמשך, שפוטר. לא עיינתי בזה כל הצורך כדי לגבש דעה, אך מהרמ"א סי' תרמ ס"ג ובעיקר מהכלבו סי' עא (וארחות חיים הל' סוכה אות לב) משמע שחילקו בין חולה למצטער, שפטור המצטער מן הסוכה הוא רק משום "תשבו כעין תדורו" ולדעתם אינו נוהג בלילה הראשון של החג, ואילו החולה פטור גם מהלילה הראשון משום שהוא פטור בפני עצמו. בפרט במצוות דרבנן מסתבר לענ"ד כדעה המקילה, לאור מה שמצינו בכמה מצוות דרבנן שפטרו אפילו את מי שצריך ללכת ד' מילין על מנת לקיים את המצווה (פסחים מו ע"א).
שאלה: כשרות והכשר מוצרים לפסח: א. בחנות שאשתי עובדת יש מטבחון קטן לקפה וכדו הכולל כוסות כפיות וכו קפה קנוי כשר וסוכר. העובדים לא מקפידים על כשרות. האם אשתי יכולה להשתמש בקפה ובסוכר המשותפים (כשר) בכוס וכפית של אישיים שלה? ב. פסח. אני משתמש במים עם חומר לניקוי ושטיפת הפה שלא כתוב עליהם כשר לפסח. האם לקנות חדש על הכשר מיוחד לפסח?
תשובה: מותר, אך בפסח אם הם מסתובבים שם עם חמץ ויתכן שנכנסו פירורי חמץ אסור.
שאלה: אמינותו של משה רבינו: איך זה שכל העם ראה שה דיבר עם משה רבינו בהר סיני מוכיח את זה שכל שאר הדברים שאמר משה רבינו לעם בשם ה באמת נאמרו לו מהשם?
תשובה: ב"ה לך. שמחתי לקבל את מכתבך, לראות שאתה רוצה להבין, להתבונן בדברים ולרדת לשורשם. זה מאוד חשוב. בספר הכוזרי, מלמד אותנו רבי יהודה הלוי שבניגוד לדתות שונות שבהן יש אדם שטוען שה' דיבר איתו, אמר לו דברים כאלו ואחרים, ביהדות כל העם ראה את דבר ה' למשה. כהמשך לכך גם האמונה בנבואתו ובדבריו של משה רבנו. מדוע הדברים מובילים להמשך זה? מכמה סיבות: א. ה' התגלה למשה ובכך גילה שמשה נאמן. פעמים רבות אדם יכול לרמות את האחרים, אך את ה' אי אפשר לרמות, ולכן כשה' מתגלה למשה הוא מלמד אותנו מיהו משה. ב. מובא בתורה שאת כל הנביאים אנו בוחנים. הם צריכים לומר מה יהיה בעתיד ואם אנו רואים שהם יודעים באופן קבוע, אנו מבינים שבאמת ה' מדבר איתם. ג. משה גילה את מדרגתו, למרות הצניעות הגדולה שלו, שהוא איש אלוקים, שארבעים יום וארבעים לילה הוא לא אכל ולא ישן, ובכך הראה לאיזה דרגה אפשר להגיע. אין כל ספק בקדושתו של משה ובגדלותו, וממילא גם ביושרו. אפשר להאריך עוד רבות בדברים, אך נראה לי שהדברים ברורים, ואם תרצה אשמח להרחיב יותר ואף לענות על שאלות נוספות. הרב יצחק גרינבלט.
שאלה: הכשרת כירים חשמליות ומיחם לפסח: רציתי לשאול מהו אופן הכשרת הכירים החשמליות לפסח הנמצאות בתוך השיש ומחממות את האוכל כמו גז. וכן רציתי אודות מיחם מים מנירוסטה המשמש מידי שבת במצב שבת לשמירת טמפרטורת המים ושמים על מכסהו חלה לחימום ומה הדין אם הדוד מוקף פלסטיק וכן במכסהו והיה במגע עם חמץ. ישר כח ותזכו למצוות
תשובה: 1כיריים חשמליות - ניקיון יסודי   הבערה בחום גבוהה מספר דקות.ויש נוהגים לכסות בנייר כסף את מקום הנחת הסירים. 2. המכסה מותר בהגעלה, ואם הוא ממתכת עדיף ליבון קל 5 שניות בכול מקום במכסה המיחם. ראוי לא להשתמש במיחם לחימום חלות.
שאלה: אבלות כפולה במשפחה - המשך: אחרי הסעודה בערב האם למחרת מותר לעלות להר המנוחות? כלומר סיום השבעה, ומה לגבי ליל החג מה עושים הבנים מה עושים האחים לגבי תיספורת גילוח ושוב לאחר השלשים האם עולים להר המנוחות? ובשורות טובות השאלה נשאלה בהמשך לשאלה "אבלות כפולה במשפחה"
תשובה: מותר לעלות לבית העלמין למחרת השבעה מלבד חול המועד, בליל החג יש לנהוג כרגיל ללא שינוי מפני קדושת החג. אם נגמרו ימי השבעה לפני החג יכולים האחים להסתפר, ולבנים יש להמתין עד סוף 30 יום.
שאלה: הלוואה לאח: ב"ה שליט"א אחי ביקש הלוואה ממני אמרתי שלי אין כדי לגרום לו שיחזיר ההלוואה אמרתי לו שיש חבר שילוה לו וכביכול הכסף ממני, החתמתי אותו על נייר והבטיח כי יחזיר 1000 ש"ח כל חודש מדובר ב6.000 ש"ח לאחר ייעוץ עם פוסק מסוים ששאלתי האם להחשיב את הכסף כמעשר והפוסק ענה לי שזה רעה חולה לא לוותר הבקשה שלי איך ובאיזה צורה לגרום לאחי להחזיר את ההלוואה?
תשובה: אם אכן פוסק שמכיר את הסיפור נקט שיש צורך חינוכי ומוסרי לגבות את החוב, הזמן את אחיך לבית דין, הסבר לו שהם יבררו את הדין ביניכם באופן הגון וישר, והם יגרמו לו לשלם. הרב מרדכי גרוס.
שאלה: צניעות בתוך המשפחה: רציתי לשאול את הרב בעניין: א. נגיעה באחות, הרמב"ם בהלכות איסורי ביאה אוסר חיבוק ונישוק עם אחותו ודודתו כמדומני שיש בתי כהונה על הלכה זו והוא מעדן את דברי הרמב"ם וכותב שאין איסור ממש, אך הוא דעת יחיד ולע"ד המסכנה זה גם לא כ"כ מדויק ברמב"ם., ב"ה הרחקתי את דודותיי והן הבינו. אולם לא אמרתי לאחיותיי כי אסור להן לחבק ולנשק אותי הן בנות 24 ו26, כשאחותי נותנת לי נשיקה כאשר אני חוזר מהישיבה אני לא מוחה בה, ומאידך ברור לי כי א"א להמשיך ככה. שמעתי בשם רב מסויים אני תופס ממנו שאצלם נהגו שאכן אח מנשק אחות, אולם לא מצאתי איזשהו פוסק שמביא דברים מעין אלה, האם ידוע לרב איזשהו היתר בעניין זה?. ב. באילו זמנים ישנה חובת הפרדה, כמו"כ עד איזה היקף האם החובה קיימת בין בני דודים, והאם יש מספר של אנשים שרק ממנו נחשב הדבר כחברה מעורבת? אם אפ לכתוב מקורות אני אשמח מאוד.
תשובה: א. לענ"ד צריך לומר לאחותך כי יש להפסיק מנהג זה כי איננו ראוי לבן ישיבה. ב. למה כוונתך במילה הפרדה באיסור קרבה יש לאסור הכל חוץ מאב לבתו ואם לבנה. ואם הכוונה בישיבה מעורבת במסיבה אפשר להקל כאשר רק בני משפחה מצומצמת יושבים יחד אך לא במשפחה מורחבת גיסים גיסות בני דודים וכד'.
שאלה: הלכות טלית קטן: החלטתי בלי נדר ובעזרת השם להשתדל לקבל על עצמי מצוות ציצית,ויש לי מספר שאלות בנושא: א איך אני בודק אם היא כשרה? ב האם לובשים טלית קטן על הגוף או שמוכרח להיות בגד תחתיו? ג מותר להיכנס איתה לבית הכיסא?ואם היא מפריעה לי? ד לספרדים,שנוהגים להכניס את חוטי הציציות לבגד,היכן הציציות צריכות להיות,בין המכנסיים ללבנים? מותר שיגעו בגוף? ה הבן איש חי זיע"א כותב :כשמברך על טלית גדול יכוון לפטור גם טלית קטן שעליו,שלא פשטו בלילה. ובמקום אחר כותב:בין בטלית גדול ובין בטלית קטן יברך מעומד.באילו מקרים צריך לברך על טלית קטן? ו
תשובה: א. למנות מדי יום שבכל גדיל יש שמונה חוטים ב. ראוי לא ללבוש על הגוף, אלא על הבגד. ג. מותר, ויש להגביה את החוטים שלא יתלכלכו. ד. כן, מותר. ה. כשמחליף טלית קטן כמו אחרי רחיצה, יש לברך עליו.
שאלה: ארץ ישראל: מדוע חשוב לנו כעם ארץ ישראל השלמה? הרי על פניו אפשר לקבל את אותה השראה רוחנית בחלק קטן יותר של המדינה? (יש לציין שאני שואל שאלה זאת מתוך רצון להאמין יותר בשלמות ארץ ישראל ולא מיתוך קיטרוג.)
תשובה: : ארץ ישראל אינה רק מקום שעליו אנו חיים. הקב"ה משרה שכינתו בעולם הזה לא רק באדם מישראל אלא הקדושה היא גם בזמנים מקודשים. שבת הוא זמן קדוש שבו יש השראת שכינה מיוחדת. האם השבוע יכול להתחיות אם נהיה רק בחצי מהשבת. כל החיות של ימות השבוע ניזונת מהחיים של הקדושה בשבת. אולם לא רק מרגע אחד שבשבת אלא מכל השבת כולה. כל רגע מהשבת מזרים חיות אחרת. אי אפשר לוותר על שום חלק מיום השבת. כמו שכך בנוגע לחיות שמוזרמ לנו מכוח יום הבת כך החיות שנולדת מהשכינה שנמצאת בארץ ישראל. ארץ ישראל היא כל כולה קדושה ומזירמה חיים קדושים לכל העולם הזה. הקדושה של ארץ ישראל יוצאת אל הפועל כשישראל הם אלא שנמצאים בה ונוגעים בה. ברגע שחלק מארץ ישראל אינה מחוברת לעם ישראל יש הסתרת החיות מאותו חלק. השראת השכינה בארץ נפגעת. וברגע שיש כוחות של רוע וטומאה נמצאים בארץ אז המניעה היא גדולה יותר. כל חלק וחלק מארץ ישראל זו הזרמת חיים לאומה כולה. הנשמה הלאומית שלנו זו התורה. הנפש הטבעית הלאומית שלנו זו הארץ. האם תאמר לאדם היחידי נקטע לך יד הרי אתה יכול לחיות עם יד אחד. זו מחשבה אווילית. כך הארץ היא מזרימה לנו את החיות הנפשית הטבעית. האם ניתן להשאר להיות בעלי מום. ודאי שלא.
שאלה: נדר לשרוף שטר כסף בתנאי: 2 שאלות: 1. האם מותר לשרוף שטר של כסף מזומן? 2. אם אדם נדר לעשות זאת בתנאי שיקרה משהו מסויים, והתקיים התנאי - מה עליו לעשות?
תשובה: 1.ישנם שני סיבות מחמתם אסור לשרוף כסף מזומן: משום איסור בל תשחית. (אמנם הדבר מותר אם הוא נעשה בשביל תועלת. אך לא נכון לעשות כך, אם ה' נותן שפע, יש להשתמש בו לטובה ולא להשחיתו. עדיף לתנו למקום תורה או שימוש הציבור ולא להשחיתו) וכיון שהחוק אוסר זאת. 2.אדם שאמר "אני נודר שאשרוף כסף מזומן בתנאי כך וכך" ילך לחכם להתיר נדרו. למרות שמצד עיקר הדין אינו מחויב לעשות זאת כיון שלשון נדר אינו תופס לדברים עתידיים, אלא רק לאסור דברים כגון לומר "אני נודר שהדבר המסוים אסור עלי". חכמים הצריכו להתיר הנדר כדי שלא יקלו בנדרים. (שו"ע יו"ד רו, ה). (מצד עיקר הדין לשון שבועה יכול לחייב לעשות מעשים עתידיים. ונדר אוסר חפצים. אך חכמים הצריכו התרה לכל נדר.) 3.חשוב להדגיש שמחמת חומר השבועות והנדרים חכמינו מדריכים שלא לנדור או להישבע. כלשון השולחן ערוך "כל הנודר אף על פי שמקיימו נקרא רשע ונקרא חוטא" (שו"ע יו"ד רג א) אמנם יש מעלה בנדרים הבאים לעזור לאדם להימנע מעבירות, כשברור לו שיעמוד בדבריו אך אף עליהם נאמר שלא ירבה בהם. (שם ו-ז) הרב מרדכי גרוס
שאלה: טחינה לאשכנזים בפסח: במידה ובתהליך ייצור הטחינה השומשום בא במגע עם מים פחות מרבע שעה ועובר לתהליך הייבוש והקלייה, האם טחינה זו תהיה מותרת לאשכנזים בפסח? השאלה נשאלה בהמשך לשאלה "המשך לשאלת הקטניות "
תשובה: הכלל הוא שלא יתכן להחמיר בקטניות יותר ממה שמחמירים בקמח בעצמו. ולכן אם נזהרו בתהליך היצור שלא ישהה 18 דקות לא חוששים שמא זה יחמיץ, וגם בקטניות זה אותו הדבר.
שאלה: סיגריות בפסח: רציתי לדעת האם סיגריות דורשות כשרות לפסח ומה הסיבה לכך ואם אכן דרוש הכשר איזה סיגריות אפשר לעשן. חג שמח וכשר
תשובה: ב"ה שלו-ם וברכה יש איסור לעשן כל השנה כי על פי ההלכה דבר שמסוכן לבריאות יותר חמור מאיסור. לגבי חמץ קיימות שמועות שיש סגריות שבנייר קיים עמילן חמץ וכן בדבק ויש חשש לטעם לטבק מאלכוהול חמץ או מיין נסך. אולם הכל שמועות. בגלל השמועות יש רבנים שאוסרים ויש שלא אוסרים כי הסגריה נשרפת והחמץ לא ראוי לאכילה. הרב חגי בר גיורא
שאלה: גמרא בבא מציעא דף לג ע"ב: בגמרא בבא מציעא דף לג ע"ב מוכיחה הגמ מדוע יש צורך גם בכלים וגם בבהמה אך אני מנסה להבין את לשון הגמ ".בהמה הוא דמקני ליה.כלים הוה אמינא. וזה נשמע מוזר- הגמ כאילו אומרת (לפי הבנתי) מדוע צריך בהמה? כי אם היינו כותבים רק בהמה היינו חושבים ש. וזה אמור להיות הפוך מדוע צריך כלים? כי אם היינו אומרים רק בהמה היינו חושבים ש.???
תשובה: אכן הגמרא עושה צריכותא בין שתי הדוגמאות שנכתבו במשנה - בהמה וכלים. צד א' - אם במשנה היתה דוגמא של בהמה בלב,ד היתה הוה אמינא   היינו אומרים  שדוקא בבהמה מקנה הבעלים לשומר את הכפל "משום דנפיש טירחה לעיולה ולאפוקה"  שמרובה הטרחה בטיפול בבהמה, להכניסה ולהוציאה  אבל כלים דלא נפיש טירחייהו   שלא מרובה טרחם " יתכן והבעלים לא מקנה לשומר את הכפל, לכן יש צורך לכתוב במשנה את הדוגמא של כלים. צד ב' - אם במשנה היתה דוגמא של כלים בלבד, הוה אמינא שדוקא בכלים מקנה הבעלים לשומר את הכפל "משום דלא נפיש כפלייהו  שלא מרובה כפל שלהם. רש"י: שאין באין לידי ארבעה וחמשה שאינה נוהגת אלא בשור ושה בלבד, אבל בנתינת בהמה לשמור, שכאשר הגנב טובח או מוכר אותה עליו לשלם תשלומי ד' וה', שזהו סכום רב - יתכן והבעלים לא מקנה לשומר את הכפל, לכן יש צורך במשנה גם בדוגמא של בהמה. פסח כשר ושמח
שאלה: עניית 'אמן' כשאין תיאום בקצב הקדיש: כיצד לנהוג כאשר אני שומע קדיש מכמה אנשים ואחד מהן ממהר, מתי עלי לענות? שמעתי שב"עוד יוסף חי" פסק שצריך לענות למקדים, אך לפעמים הוא ממש ממהר, האם בכל זאת, תמיד לענות למקדים?
תשובה: לשואל, רצוי מאוד למנוע את המצב של חוסר תיאום באמירת הקדיש, ולשם כך מומלץ לקבוע בבית הכנסת שכל אומרי הקדיש יעמדו במקום מסוים (כך הנהגנו בבית הכנסת אצלנו, והדבר היה לתועלת רבה). כאשר אין תיאום בקצב הקדיש, ניתן לענות אחרי הראשון או השני אם הפרש הזמן ביניהם קצרצר, כשתי שניות. אם ההפרש גדול יותר יש לענות אחרי כל אחד. הרחבה: בשו"ת הלכות קטנות (חלק ב סימן מח) כתב: "לפעמים אומרים שלושה וארבעה קדיש ביחד, ואחד מקדים לחבירו, כיצד יענה אחריהם? תשובה: אם באים כל אחד 'תוך כדי דיבור' של חבירו  תוך כדי הזמן הדרוש לאמירת שלוש-ארבע מילים, שהוא כשתי שניות  - יענה עם הראשון ויעלה לכולם, או ימתין עד האחרון. ואם יש הפסק ביניהם - נראה שיענה אחר כל אחד ואחד". דבריו הובאו להלכה במשנה ברורה (סי' נה סק"ד), "יענה עם הראשון או עם האחרון אמן ויעלה לכולם", וכן בכף החיים (סופר, סי' נו,ח). יש לציין שבפתחי תשובה (יו"ד סי' שעו סק"ו) וגם החיד"א ב'קשר גודל' (סי' ט אות כז) ציינו ל'הלכות קטנות' הנ"ל וכתבו בשמו שיענה אחרי הראשון דווקא, וצריך עיון, ואולי הבינו מלשונו שלכתחילה יענה עם הראשון. ב'כף החיים' לר' חיים פאלאג'י (סי' יח,לד) כתב שיענה אחרי המקדימים, ולא חילק בין הפרשי הזמן ביניהם, ובסוף דבריו ציין ל'קשר גודל' הנ"ל, שכאמור מציין ל'הלכות קטנות'. כמו כן בבן איש חי (ויחי, שנה ראשונה, יא) כתב באופן סתמי שיענה אחר המקדים ולא ציין מקור. יתכן, אפוא, שלדעתם זה רק לכתחילה ואף הם מודים שגם ענייה אחרי השני מועילה. ואם אחד ממהר יתר על המידה, מן הראוי להמתין לזה שאומר את הקדיש בקצב סביר.
שאלה: יום טוב שני למטייל בבולגריה: הרב אנחנו טסים לבולגריה למשך כל חג הפסח ברצוני לשאול האם מותר לנו לעשות מלאכה בפרהסיא או בצנעה בימי החג השני שאנו לא מחויביים בהם?
תשובה: לשואלים, בעיר שיש בה קהילה יהודית, אפילו אינם שומרי תורה ומצוות, אין לעשות מלאכה לא בפרהסיא וגם לא בצנעה (משנה ברורה סימן תצו ס"ק ט וספר 'יום טוב שני כהלכתו' פרק ג סעיף ט). שובכם ב ובמהרה!
שאלה: תפילה קודם אמירת תהילים: האם ביום של ליל הסדר לפני כניסת החג מותר לקרוא תפילה לפני ואחרי התהילים?
תשובה: רק תפילות שנאמרות ביום טוב.
שאלה: כשרות חומר ניקוי לירקות עלים לפסח: כבור הרב, 1. האם חומר לניקוי ירקות-עלים צריך הכשר לפסח? 2. אני משתמשת בחומר שנקרא ecofriend לניקוי ירקות העלים. האם הוא צריך הכשר לפסח? בברכת חג שמח וכשר
תשובה: ב"ה שלו-ם וברכה היות ויתכן שחלק מהסבון נשאר בירק או בפרי לכן לכתחילה יש להשתמש בסבון שיש לו כשרות לכל השנה וכן לפסח. הרב חגי בר גיורא
שאלה: חמץ אישי שיש לי בארון: סליחה יש לי קופסא סגורה של חמץ בארון אני יכול להשאיר אותה בפנים בלי ליראות אותה בפסח ולהישתמש בה לאחר הפסח ללא חשש? אם לא מה אני צריך לעשות כדי שאוכל להשתמש בה? (אין לי אפשרות להוציא אותה החוצה זה פריט סודי ואני חייב אותו גם לאחר הפסח)
תשובה: לא נוהגים בבתים פרטיים למכור חמץ גמור. במקרה של הפסד גדול ניתן להקל. פנה לרב שמוכר את החמץ ופרט לו את העניין. (אין צורך לפרט מה יש בקופסא)
שאלה: הלכות לפסח: יש לי כמה שאלות שאשמח אם תוכלו לעזור לי 1. בחג פסח שני בערב עד שלישי עושים שלוש סעודות כמו בשבת? 2. אומרים שמצווה לאכול בערב פסח מצה. מה גודל מצה מינימום שצריך לאכול בשביל לברך ברכת המזון? 3. יש לי קופה צדקה פתוחה שאני תורמת האם אני יכולה לקחת לשם פריטה?
תשובה: יש כמה וכמה פרטי הלכות בליל הסדר שחל השנה ביום שני בלילה. הטוב ביותר הוא להצטרף לליל סדר משפחתי או עם חברים, וכך נוהגים כולם יחד לקיים את המצוות. עיקרי הדינים: יש לומר את ההגדה ולספר על יציאת מצרים. יש לשתות ארבע כוסות לפי מיקומם בהגדה. יין או מיץ ענבים, לפחות 50 מ"ל, בכוס האחרונה יש לשתות 80 מ"ל בשביל לברך לאחריה ברכה אחרונה. יש לאכול שלושת רבעי מצה ב'מוציא מצה' עלה בינוני של חסה ב'מרור' ואח"כ שליש מצה יחד עם עלה חסה ומעט חרוסת, ובסוף עוד שליש מצה בשביל אפיקומן. את המאכלים והשתיה הנ"ל יש לאכול בהסבה על צד שמאל חוץ מאת עלה החסה של המרור. כמובן יש לומר קידוש ולברך ברכת המזון הכל ככתוב בהגדה. אין לאכול כלל מצה ביום שני רק ביום שני בערב במהלך ליל הסדר. ביום טוב צריך לאכול רק שתי סעודות. רק בשבת אוכלים שלוש סעודות. אפשר לפרוט מקופת הצדקה ולשים לב שלא מחסירים מהמצה. חג שמח!
שאלה: ולאחותו הבתולה: ב"ה כבוד הרב מה הטעם שה מוציא את המפותה אנוסה והארוסה (ויקרא כא ג)? (נשואה אני מבין שבעלה וילדיה מתאבלים עליה) יש לי נגעים בריאות בבקשה ברך אותי שאבריא משה בו רחל
תשובה: כי אין קרבה גדולה נפשית בן איש שפיתה אישה, רק במי שהחליט לחיות אתה חיי משפחה שלמים. יתן ד' וישלח לך רפואה שלמה בתוך כל חולי ישראל.
שאלה: מאדם ועד בהמה: ב"ה כבוד הרב 'מאדם ועד בהמה', מדוע הבהמות נענשו?
תשובה: לשואל פעמים שבורא עולם פוגע בממונו של אדם כדי להענישו, וכך כתב רד"ק (בראשית ט, ה): ".ואף על פי שאין גמול ועונש לשאר בעלי חיים אלא לאדם שהוא בעל שכל, בעסק האדם יש להם גמול ועונש.". נאמנה
שאלה: מרגרינה לפסח ללא חשש קטניות: בשנים קודמות השתמשנו לאפיה במרגרינה משמן דקלים. השנה (תשע"ד) היא נעלמה מן המדפים. האם יש מרגרינה לפסח ללא קטניות? האם ניתן להשתמש במרגרינה ויקול?
תשובה: ב"ה שלו-ם וברכה הרמ"א(תנג, א) פוסק שנהגו באשכנז להחמיר בקטניות ואין לשנות ומיהו אם נפלו בתבשיל בדיעבד לא אוסרים את התערובת. הבאר היטב(ב) מביא בשם חוק יעקב שצריך שיהיה רוב שהוא לא קטניות. המשנה ברורה(ח) מבאר שאם מוצאים את הקטניות בתוך התערובת אסור לאכלם. למרות שהקטניות בטלות ברוב נהגו להחמיר ולא להשתמש גם כאשר הקטניות הן מיעוט. אולי הטעם הוא משום שההיתר נכתב רק בלשון בדיעבד אם נפלו קטניות ואילו במאכלים הקטניות הוכנסו ברצון. דוגמה לכך שאסרו שוקולד כאשר הלציטין עשוי מסויה למרות שהוא מיעוט. על פי מנהג זה יש לבדוק את רכיבי המרגרינה. הרב חגי בר גיורא
שאלה: חולה צליאק בפסח: : בנינו בן 4 אובחן כחולה צליאק, אנחנו אשכנזים ונוהגים איסור אכילת קטניות. ראיתי תשובה באתר לגבי היתר אכילת קטניות לחולה, אבל רציתי לשאול שאלות נוספות: האם צריך ליחד לו כלים לבישול ואכילת מאכלי קטניות? האם יכול לאכול באותו שולחן עם האחים ללא צורך בסימן היכר (אולי יטעמו מהאוכל שלו)? ב מראש פסח שמח השאלה נשאלה בהמשך לשאלה אישית
תשובה: אין צורך בכלי בישול נפרדים אך יש להזהר מתערובת בשולחן האכילה יש לציין את ההפרדה בין המאכלים השונים
שאלה: רכב מהעבודה של אבא שלי: אבא שלי מקבל מהחברה רכב (משלם עליו) והם משלמים לו על הדלק ועל הביטוח. לילדים יש ביטוח על הרכב, אך החברה אומרת שהיא מרשה שיסעו רק כאשר אחד ההורים מלווה ברכב. (כנראה כדי שלא יסעו בפרעות, וגם כדי להקטין את השימוש ברכב מצד הילדים- פחות דלק). 1. אם אני משתמש ברכב לעיתים רחוקות, כך שההוצאה על הדלק זניחה- האם מותר לי להשתמש למרות שלא כך התנו בחברה או שיש בכך גזל? 2. אם בעבר השתמשתי בלי הסכמת החברה- הבנתי שאיני צריך להחזיר את הדלק כי זה אינו גזל גמור. האם כך ההלכה? מראש
תשובה: השימוש ברכב בניגוד להתניית החברה תלוי באישור הממונה על הרכבים מטעם החברה, השימוש ברכב בניגוד לתנאים,ללא אישור האחראי אסור משום גזל. תבררו עם האחראי האם מתאפשר לחרוג מהתנאים במקרים בודדים, אם הוא לא יסכים תבקשו ממנו למחול על השימוש הלא ראוי שנעשה בעבר. באם הוא לא יסכים למחול, עליכם לשלם את מחיר הדלק של הנסיעות שנעשו באיסור. הרב מרדכי גרוס.
שאלה: אשכנזים שעברו לגור בשכונה ספרדית: משפחה אשכנזיה שעברה לגור לפני 4 חודשים בשכונה ספרדית.האם מותר להם לאכול קטניות בפסח ע"י התרה,כמו שהתירו לאשה אשכנזיה שהתחתנה עם ספרדי,שנגררת אחר מנהג בעלה,כדין הולך ממקום למקום?
תשובה: אין היום בארץ מקום שהוא על טהרת עדה אחת גם אם במקרה רוב הדירים שייכים לעדה מסוימת אין להשוות כלל אשה שהתחתנה עם בן עדה אחרת לשכנים בשכונה אחת
שאלה: הכשרת כלים לפסח: לכבוד הרב א. איך מכשירים תמי4 לפסח? ב. כלי פלסטיק מספיק לנקות ואז מותר להשתמש בפסח?
תשובה: ב"ה שלו-ם וברכה א) ניקוי פיה וצנרת בחומר פוגם, השבתה 24 שעות, החלפת המסנן למסנן שיש לו כשרות לפסח והזרמת מים רותחים ואחר כך קרים. ב) יש שלא נוהגים להכשיר כלי פלסטיק. הרב חגי בר גיורא
שאלה: סימילאק בפסח: ברשותנו תחליף חלב "סימילאק אדוונס פלוס שלב 2" (בצבע ירוק) שלא מצויין עליו כשרות לפסח. האם הוא בגדר חמץ ויש לזרוקו לפני הפסח או שניתן לשמור אותו ולהשתמש בו לאחר הפסח?
תשובה: ב"ה שלו-ם וברכה אפשר לצרף אותו למכירת החמץ. הרב חגי בר גיורא
שאלה: תיקון חצות: מה זה תיקון חצות ומה חשיבותו?
תשובה: תיקון חצות הוא תפילה בחצות הלילה בזמן שמתעוררים רחמי שמים על ישראל, התפילות הן על צער הגלות חורבן המקדש, הרג ישראל ובמיוחד הצדיקים הגדולים שנרצחו על קידוש השם,
שאלה: שאלה על התיקון בכללי: בתחילת התיקון הכללי טוב לומר:"הריני מקשר עצמי באמירת עשרה מזמורי תהילים." האם אוכל להגיד במקום עצמי שם של מישהו אחר והברכה תעבור אליו? אם כן האם אוכל לומר הריני מקשר עצמי ועוד שם של מישהו אחר?
תשובה: לא מקובל אצל רוב חכמי ישראל לקשר את הנפש עם הצדיקים, אלא להתפלל על החיבור בין בין עם ישראל כולו לקב"ה ובתוך זה אפשר להזכיר גם את חברך שיתברך ע"י החיבור והדבקות בין ישראל לקב"ה.
שאלה: מתי מניחים תפילין?: האם יש להניח תפילין בכל החגים והמועדים (כולל צומות וימי תענית)? אם לא אז באיזה?
תשובה: בשבתות, סוכות, פסח, שבועות, ראש השנה ויום כיפור לא מניחים תפילין, אך בשאר ימי השמחה והצומות מניחים.
שאלה: הכשרת שיש: האם מספיק להכשיר את השיש עם קיטורית?
תשובה: ב"ה שלו-ם וברכה אם אחר ההכשרה מצפים את השיש כגון: עם נייר אלומניום - אפשר להכשיר בקיטורית. הרב חגי בר גיורא
שאלה: גדר יישוב של יהודים בחו"ל: מתי בדיוק נחשב היישוב כיישוב של ישראל יהודים ואסור בן א"י (שחוזר) במלאכה ביום טוב שני אף בצנעה לדעת המחמירים? ומתי נחשב היישוב כמדבר שמותר אף לדעת המחמירים? ראיתי את תשובת הרב אריאל באתר שכאשר יש קהילה כגון בית כנסת אז נחשב כמקום יישוב ישראל יהודים. כמו כן ראיתי פסיקה ששדה תעופה אף שיש בו יהודים ואף שיש יישוב יהודי סמוך עדיין יכול להחשב כמדבר. אולם תשובות אלו לא מספקות ולא נותנות הגדרה רחבה ומדוייקת? למשל מה קורה במקום יישוב שגרה בו רק משפחה אחת קבועה (כגון שליח חב"ד) ויש בו הרבה רווקים בני חו"ל שגרים באופן זמני האם נחשבים כקהילה, האם יש צורך במבנה בית כנסת וכדומה? מה קורה למשל במקום שהוא קמפוס של אוניברסיטה (ואין קהילה יהודית בעיירה הסמוכה לו) שגרים בו יהודים רווקים במעונות ויש מבנה יהודי בקמפוס שעורך אירועים יהודים (קרוי "בית הלל") אבל אינו בית כנסת (מתקיימות בו רק תפילות רפורמיות)? וכן כיוצא בזה. אם תוכל בבקשה לתת הגדרה ברורה ורחבה לנושא (אשמח גם אם תוכל להוסיף הפניות למקורות לתשובתך שאוכל לעיין בהם) השאלה נשאלה בהמשך לשאלה "מתי יישוב בחו"ל נחשב יישוב של ישראל"
תשובה: קהילה נקבעת עפ"י מקום וזמן קבוע בו מתכנסת הקהילה לתפילה,ללימוד וכדו' קהילה בנויה על אנשים הגרים קבוע במקום. אורחים מזדמנים אינם קהילה
שאלה: חמץ בפסח: לרב מדוע חמץ שנמצא בחוה"מ צריך לשרוף? הרי אם מכרתי את החמץ החמץ לא שלי. ולשרוף דבר שלא שלי האם זה מותר גם אם מדובר בגוי?
תשובה: חמץ שנמכר לגוי כהלכה אסור לשרוף כי הוא שייך לגוי והשורף חייב לפצות את הגוי והגוי יגמור את הת שהתחייב למוכר על חמץ מכור לגוי לא עוברים על ב"י וב"י